Օլիվիա Օ'Բրայեն

Օլիվիա Գեյլ Օ'Բրայեն (; ), ամերիկացի երգչուհի և երգերի հեղինակ։ Նա հայտնի է դարձել 2016 թվականին Gnash-ի հետ «I Hate U, I Love U» երգում համագործակցելուց հետո։ Երգը զբաղեցրել է Billboard Hot 100 չարթի 10-րդ հորիզոնականը ԱՄՆ-ում և առաջինը՝ Ավստրալիայում, ինչի արդյունքում Օլիվիան պայմանագիր է կնքել Island Records-ի հետ։ Նրա դեբյուտային ալբոմը՝ «Was It Even Real?»-ը թողարկվել է 2019 թվականի ապրիլին։

Վաղ տարիներ
Օլիվիա Գեյլ Օ'Բրայենը ծնվել է 1999 թվականի նոյեմբերի 26-ին Կալիֆոռնիա նահանգի Թաուզանդ Օքս քաղաքում։ Նա սկսել է երգել 7 տարեկանում և ինքնուրույն սովորել է կիթառ և դաշնամուր նվագել։ Նա հաճախել է Կալիֆոռնիայի Նափա քաղաքի Justin-Siena ավագ դպրոցը։

Կարիերա

2015-2016․ Ճեղքում և առաջին սինգլներ
Օ'Բրայենի վրա ուշադրություն է դարձրել Gnash-ն այն բանից հետո, երբ նա տեղադրել է նրա որոշ երգերի իր քավեր տարբերակները SoundCloud-ում։ Gnash-ը կապ է հաստատել Օլիվիայի հետ, հետաքրքրվելով նրա նյութերով, և խնդրել է նրան ուղարկել իր բնօրինակ երգերից մեկը։ Օ'Բրայենը ուղարկել է ձայնային հաղորդագրություն իր երգով՝ «I Hate U, Love U»-ով, և Gnash-ը հրավիրել է նրան ձայնագրել այդ երգը Լոս Անջելեսում։ «I Hate U, Love U»-ն թողարկվել է 2016 թվականի մարտին, և ընդգրկվել է Gnash-ի «Us» մինի ալբոմում։ Սինգլը զբաղեցրել է Billboard Hot 100 չարթի 10-րդ հորիզոնականը և Ավստրալիայի չարթի առաջին հորիզոնականը։ Դրանից հետո Օ'Բրայենը պայմանագիր է կնքել Island Records լեյբլի հետ և թողարկել իր դեբյուտային սոլո սինգլը՝ «Trust Issues»-ը 2016 թվականի օգոստոսին, որի պրեմիերան տեղի է ունեցել Complex ասմագրի միջոցով։

2017-2019․ «It's Not That Deep» և «Was It Even Real?»

2017 թվականի փետրվարին Օ'Բրայենը թողարկել է «Empty» երգը որպես իր դեբյուտային մինի ալբոմի առաջնային սինգլ։ 2017 թվականի մարտին Օ'Բրայենը առաջադրվել է iHeartRadio Music Award մրցանակին «Լավագույն սոլո ճեղքում» անվանակարգում, սակայն պարտվել է Զեյն Մալիկին։ Մինի ալբոմի երկրորդ սինգլը՝ «RIP»-ը, թողարկվել է հուլիսին՝ նվագակվող տեսահոլովակի հետ միասին։ Երրորդ սինգլը՝ «No Love»-ը հետևել է նոյեմբերին, որի հետ մինի ալբոմը՝ «It's Not That Deep»-ը թողարկվել է ամբողջությամբ։

2018 թվականի օգոստոսին թողարկվել է «UDK» երգը որպես Օլիվիա Օ'Բրայենի առաջին ստուդիական ալբոմի առաջնային սինգլ։ 2019 թվականի մարտին Օ'Բրայենը հայտարարել է իր դեբյուտային ստուդիական ալբոմի՝ «Was It Even Real?»-ի մասին, որի թողարկումը պլանավորվել է 2019 թվականի ապրիլի 26-ին։ Շուտով նա թողարկել է «Just Friends» երգը որպես գովազդային սինգլ, և «Just a Boy»-ը՝ որպես եզրափակիչ սինգլ մինչև ալբոմի թողարկումը։ 2019 թվականի մայիսին Օ'Բրայենը համագործակցել է նորվեգական Seeb խմբի հետ «Fade Out» երգում։ Սինգլը թողարկվել է տեսահոլովակի հետ միասին։

2019-այժմ․ Միկրոմիքսթեյփեր
2019 թվականի նոյեմբերի 15-ին Օ'Բրայենը թողարկել է իր երկրորդ մինի ալբոմը՝ «It Was a Sad Fucking Summer»-ը։ Ըստ Օլիվիայի, մինի ալբոմը ձևավորել է միկրոմիքսթեյփերի նախագծի մի մասը։ Դրա հետ մեկտեղ նա հայտարարել է շրջագայության մասին, որի անվանումը It Was a Sad F**cking Tour էր։ Այն տեղի է ունեցել 2020 թվականի փետրվարից մինչև մարտ ընկած ժամանակահատված։ 2020 թվականի ապրիլին Օ'Բրայենը պետք է ելույթ ունենար Կոաչելլա փառատոնին, որը հետաձգվել է 2019-2020 կորոնավիրուսի համավարակի պատճառով։

Սկավառակագրություն

Ստուդիական ալբոմներ

Մինի ալբոմներ

Սինգլներ

Որպես առաջնային արտիստ

Որպես մասնակցող արտիստ

Գովազդային սինգլներ

Մրցանակներ և անվանակարգեր

Ծանոթագրություններ

Արտաքին հղումներ 
 

Ամերիկացի փոփ երգչուհիներ
Ամերիկացի երգչուհիներ
21-րդ դարի երգչուհիներ
21-րդ դարի ամերիկացի երգիչներ
Ամերիկացի փոփ երգիչներ
Ամերիկացի երգահաններ